تحفۃ المودود باحکام المولود

تحفۃ المودود باحکام المولود ایک کتاب ہے جسے شیخ ابن قیم الجوزیہ نے تصنیف کیا، جن کا انتقال 751 ہجری میں ہوا۔ الدرر الكامنة في أعيان المائة الثامنة.ابن حجر العسقلاني.طبعة المدني بمصر سنة 1387 هـ (4 /23).

 خلاصہ تعارف 
ابن قیم الجوزیہ نے اس کتاب میں بچے کی پیدائش کے بعد کے تمام شرعی احکام بیان کیے ہیں، جیسے: عقیقہ، سر منڈوانا، نام رکھنا، ختنہ، پیشاب کا حکم، کان چھدوانا، تربیت اور نشو و نما کے مختلف مراحل۔ انھوں نے قرآن کی نکتہ آفرین تفاسیر، احادیث کی تشریحات، فقہی مسائل اور حکیمانہ نکات بھی شامل کیے ہیں۔ یہ کتاب ہر اس شخص کے لیے مفید ہے جسے اولاد دی گئی ہو۔
اس کتاب کی تالیف کا سبب یہ تھا کہ جب ابن قیم کا بیٹا "برہان الدین" پیدا ہوا تو وہ اسے دنیاوی تحفہ نہ دے سکے، چنانچہ انھوں نے یہ علمی تحفہ تصنیف کر کے اسے پیش کیا۔.تحفة المودود بأحكام المولود.تحقيق محمد علي أبو العباس.مكتبة القرآن.القاهرة.( ص 11).تحفة المودود في أحكام المولود.تحقيق عبد القادر الأرناؤوط.طبع مكتبة دار البيان في دمشق سنة 1391 هـ.مقدمة التحقيق.

 مصنف کا طرزِ تصنیف 
ابن قیم الجوزیہ نے اس کتاب میں مختلف علمی و فقہی مناہج کو اختیار کیا:
 . توصیفی انداز: مسائل کو تفصیل سے بیان کر کے ان کی صحت، دلائل اور تشریحات کے ساتھ ذکر کیا، جیسے بعض احادیث کی تحقیق یا آثار صحابہ کی چھان بین۔تحفة المودود بأحكام المولود، ت. عثمان ضميرية، ص. 37 وما بعدها.
 . استنباطی طریقہ: فقہی، اصولی و لغوی اصولوں کی بنیاد پر مسائل سے نتائج اخذ کیے، جیسے ختنے پر حضرت ابراہیم علیہ السلام کے عمل سے استدلال۔تحفة المودود بأحكام المولود، فصل وقت التسمية.
 . مقارنہ (تقا بلی) انداز: مختلف اقوال کا تقابل کر کے راجح قول کو ترجیح دی، جیسے بچے کی نماز جنازہ پر موجود احادیث کا تجزیہ۔
 . قرآنی و حدیثی استشہاد: مسائل پر دلائل دیتے ہوئے قرآن و سنت سے کثرت سے استشہاد کیا۔تحفة المودود بأحكام المولود، فصل في الاختلاف في وجوب الختان واستحبابه.
 . آثار، اجماع اور قیاس کا استعمال: صحابہ کے اقوال کو حجت مانتے ہوئے ان سے استدلال کیا اور اجماع و قیاس سے احکام اخذ کیے۔
 . احکام کی علتوں کا بیان: جہاں ضروری ہو، احکام کے اسباب و حکمتیں بھی واضح کیں، جیسے ختنے کے وجوب پر 15 علل بیان کیں۔
 . تربیتی نکات: اولاد کی تربیت، عدل، اخلاق اور شفقت جیسے موضوعات پر اصلاحی مشورے بھی دیے۔
 . غیر متعصب انداز: اگرچہ حنبلی تھے، مگر ہر مسئلے میں کھلے دل سے مختلف آراء پیش کیں۔
 . استطراد (توسیعی بحث): بعض ابواب میں مرکزی موضوع سے متعلق مفید ضمنی نکات بھی بیان کیے۔
 ابوابِ کتاب 
ابن قیم رحمہ اللہ نے کتاب کو 17 ابواب میں تقسیم کیا، جن میں سے ہر باب ایک خاص مسئلے پر تفصیل سے روشنی ڈالتا ہے:تحفة المودود بأحكام المولود، ص. 7.
 . اولاد طلب کرنے کے استحباب پر۔
 . بیٹی کی پیدائش پر ناگواری کے اظہار کی مذمت۔
 . اولاد کی خوشخبری دینے اور مبارکباد کہنے کا استحباب۔
 . نومولود کے کان میں اذان و اقامت دینے کا بیان۔
 . تحنیک (منہ میں کھجور چباکر دینا) کا استحباب۔
 . عقیقہ کے احکام اور اس کے وجوب میں اختلاف۔
 . بچے کے بال منڈوا کر ان کے وزن کے برابر صدقہ کرنے کا حکم۔
 . بچے کے نام رکھنے کے وقت اور اس کے احکام۔
 . ختنہ کے احکام۔
 . لڑکے یا لڑکی کے کان چھیدنے کے احکام۔
 . نومولود کے پیشاب کا حکم جب وہ کھانے سے پہلے ہو۔
 . بچے کے لعاب اور قے کے بارے میں طہارت کا مسئلہ۔
 . نماز میں بچوں کو اٹھانے کی اجازت، چاہے کپڑوں کی حالت معلوم نہ ہو۔
 . بچوں کو چومنے کا استحباب۔
 . اولاد کو ادب سکھانے، تعلیم دینے اور ان کے درمیان انصاف کے وجوب پر۔
 . تربیتِ اطفال سے متعلق نفع بخش فصول۔
 . بچے کی زندگی کے مراحل نطفہ سے لے کر جنت یا جہنم تک۔

 مصادر کتاب 
ابن قیمؒ نے اس کتاب میں حدیث، فقہ، تفسیر، سیرت، ادب، لغت، حتیٰ کہ طب جیسے مختلف علوم سے مواد لیا۔ بعض کتابوں سے براہِ راست اقتباس کیا اور بعض اقوال مشائخ (جیسے ابن تیمیہ و المزی) سے سنے
چند مشہور مصادر:
صحیح بخاری و مسلم ،
تفسیر ابن جریر الطبری ،
التمہید لابن عبد البر ،
الجرح والتعديل لابن أبي حاتم ،
الأوسط و الإشراف لابن المنذر ،
الصحاح الجوہری ،
الاستذکار و الاستيعاب لابن عبد البر ،
الحاوي الكبير للماوردی ،
كتب الطب مثل كتاب «الأجنة» لبقراط
وغیرہ۔ تحفة المودود بأحكام المولود، ت. عثمان ضميرية، ص. 40.

 مخطوطات 
دار عالم الفوائد (مکہ مکرمہ) کی طباعت میں ایک اہم مخطوطہ شامل ہے، جو سنہ 770ھ میں عبد اللہ بن احمد المقدسی الحنبلی کے ہاتھ کا لکھا ہوا ہے اور اب یہ مکتبہ محمودیہ (مکتبہ ملک عبد العزیز، مدینہ) میں محفوظ ہے۔

 حوالہ جات 

زمرہ:کتب ابن قیم الجوزیہ